Ego Odo dux Burgundie, presentibus et futuris notum facio, me precepisse Huoni Domino Vergei, Stephano de Monte Sancti Johannis, Poncio de Granceo conestabulo meo, Odoni domino Chamlite, Odoni domino Grancei, Hugoni domino Tilecastri, Guidoni domino Salii, Galtero domino Sumbernonis, Marcello domino Maillei, Guidoni domino Tilii, ut ipsi homines meos infra munitiones suas recipiant, et ipsos cum rebus suis conducant, si ab institutis communie Divionensis resiliero, quandiu inter me et meos homines Divionis discordia fuerit, nec interim de aliquo quod ab eis exigerim michi responderunt. Actum anno Incarnati Verbi M° C° tertio.